**REKLAMAČNÝ PORIADOK spoločnosti CORA Myjava, s.r.o.**

 **so sídlom Brezovská 460/9, 907 01 Myjava,**

**IČO: 36 313 254, zapísanej v Obchodnom registri Okresného súdu**

 **Trenčín, oddiel Sro, vložka č. 18791/R.**

1. Tento reklamačný poriadok upravuje postup pri uplatňovaní reklamácie na poskytované služby a ponúkaný tovar spoločnosťou CORA Myjava, s.r.o.
2. Tento reklamačný poriadok je záväzný pre Poskytovateľa aj Užívateľa.
3. Týmto reklamačným poriadkom Poskytovateľ informuje Užívateľa o rozsahu, podmienkach a spôsobe uplatnenia reklamácie, vrátane údajov o tom, kde možno reklamáciu uplatniť.
4. Tento reklamačný poriadok je umiestnený na viditeľnom mieste v sídle Poskytovateľa a je zverejnený na internetovej stránke Poskytovateľa.
5. Momentom zaplatenia ceny za objednanú Službu, alebo zakúpený tovar Užívateľ vyhlasuje, že bol oboznámený s týmto reklamačným poriadkom.

- 1 –

ČLÁNOK I – VÝKLAD POJMOV

1. **Poskytovateľom** sa rozumie spoločnosť CORA Myjava s.r.o., so sídlom: Brezovská 460/9, 907 01 Myjava, zapísaná v Obchodnom registriOkresného súduTrenčín, oddiel Sro, vložka č. 18791/R.

2. **Užívateľom** sa rozumie fyzická osoba alebo právnická osoba, ktorá uzavrela s Poskytovateľom zmluvu o poskytnutí služby alebo uskutočnila nákup tovaru a ktorá má právo na uplatnenie nárokov zo zodpovednosti za vady (ďalej len „Užívateľ“).

3. **Spotrebiteľom** sa rozumie Užívateľ (fyzická osoba), ktorý využíva poskytované služby, alebo nákup tovaru pre osobnú potrebu, alebo pre potrebu príslušníkov svojej domácnosti.

4. **Službou** sa rozumejú služby ponúkané Poskytovateľom, a to Služby opravy a servis motorových vozidiel a predaj Tovaru v rámci služieb

a podľa predmetov podnikania Poskytovateľa zapísaných v Živnostenskom registri.

1. **Reklamáciou** sa rozumie uplatnenie práva zo zodpovednosti za vady poskytovanej služby.
* **Vybavením reklamácie** sa rozumie ukončenie reklamačného konania odstránením vady poskytovanej služby, výmenou služby, výmenou tovaru za iný, vrátením ceny účtovanej za poskytnutú službu, tovar, vyplatením primeranej zľavy z ceny účtovanej za poskytnutú službu alebo odôvodnené zamietnutie reklamácie.

ČLÁNOK II – ZODPOVEDNOSŤ ZA VADY

1. Poskytovateľ zodpovedá za to, že služba ponúkaná Užívateľovi bude spĺňať požiadavky na kvalitu ponúkanej služby v súlade s charakterom ponúkanej služby a uzavretou Zmluvou o oprave a úprave veci podľa Občianskeho zákonníka 40/1964 zb., Tretí oddiel

2. Poskytovateľ zodpovedá za to, že tovar, ponúkaný Užívateľovi, bude spĺňať požiadavky na kvalitu tovaru v súlade s charakterom ponúkaného tovaru a uzavretou Kúpnou zmluvou o nákupe tovaru.

- 2 -

3. Poskytovateľ zodpovedá za vady ponúkanej služby po dobu 3 mesiacov,

podľa Občianskeho zákonníka 40/1964 Zb, §654, ak nebolo dohodnuté inak.

4. Poskytovateľ zodpovedá za tovar predaný Užívateľovi po dobu 24 mesiacov podľa Občianske zákonníka 40/2016 Zb., § 620, ak nebolo dohodnuté inak.

ČLÁNOK III – UPLATNENIE REKLAMÁCIE

1. Užívateľ je oprávnený uplatniť reklamáciu:

- na kvalitu poskytovanej služby,

- na kvalitu predaného tovaru

- na správnosť ceny vyúčtovanej za poskytovanú službu, tovaru, ak má dôvodnú pochybnosť, že faktúra za Službu nebola vystavený v súlade so zmluvou a cenníkom poskytovateľa.

2. Reklamáciu musí Užívateľ uplatniť u Poskytovateľa bez zbytočného odkladu po tom, čo zistil nesprávnosť vyúčtovanej sumy, najneskôr však do 30 dní, inak právo na reklamáciu vyúčtovacej sumy, zaniká.

3. Reklamáciu podľa bodu 1. tohto článku môže Užívateľ nahlásiť:

a.) písomne na adresu Poskytovateľa,

b.) e-mailom na servis@coramyjava.sk

c.) osobne v sídle Poskytovateľa, priamo u Servisného poradcu

Konkrétne kontaktné údaje Poskytovateľa sú uverejnené na jeho webovej stránke, www.coramyjava.sk

4. Pri uplatnení reklamácie Užívateľ vyplní reklamačný protokol zverejnený na internetovej stránke Poskytovateľa, osobne priamo vo firme. V reklamačnom protokole Užívateľ uvedie svoje identifikačné a kontaktné údaje (adresu bydliska, pobytu, príp. sídla, telefónne číslo, e-mail), presne označí a popíše vadu služby, tovaru a spôsob, akým sa vada prejavuje, ako aj časové vymedzenie, kedy podľa Užívateľa došlo k obmedzeniu kvality poskytnutej služby.

V reklamačnom protokole Užívateľ po dohode s Poskytovateľom ďalej uvedie, ktorý z nárokov zo zodpovednosti za vady si uplatňuje a akým spôsobom žiada prevzatie vybavenej reklamácie (osobné prevzatie, zaslanie poštou), prípadne ďalšie potrebné údaje.

V prípade reklamácie správnosti vyúčtovania za poskytnutú Službu musí Užívateľ uviesť číslo faktúry, ktorej sa reklamácia týka.

- 3 -

5. Poskytovateľ nezodpovedá za prípadné nesprávne údaje uvedené Užívateľom v ním uplatnenej reklamácii a za nemožnosť doručenia písomností na Užívateľom uvedenú kontaktnú adresu.

6.Reklamáciu môže nahlásiť Užívateľ osobne, telefonicky, mailom.

Celý Reklamačný proces začne plynúť, až keď Užívateľ vyplní a doručí Reklamačný protokol osobne na prevádzku a pristaví vec / vozidlo,

na ktorom bola vykonaná oprava k nahliadnutiu a posúdeniu Reklamácie.

Celý Reklamačný proces pri kúpe vadného tovaru začne plynúť, až po vyplnení Reklamačného protokolu a doručení vadného tovaru na firmu.

7. Uplatnenie reklamácie na správnosť vyúčtovanej (fakturovanej) ceny za poskytovanú službu nemá odkladný účinok na zaplatenie úhrady, t.j. nezbavuje Užívateľa povinnosti zaplatiť faktúru v lehote splatnosti.

8. Poskytovateľ si vyhradzuje právo neuznávať reklamáciu, ak zníženie kvality Služby spôsobili:

a.) okolnosti vylučujúce zodpovednosť,

b.) neodborné alebo neoprávnené zásahy Užívateľa do nastavení Služieb alebo iných tretích osôb, ktorým Užívateľ umožnil vedome alebo nevedome, a to aj svojím nedbanlivým konaním, takýto zásah alebo

c.) ak Užívateľ uplatnil reklamáciu po uplynutí 30 dní odo dňa, keď vadu alebo nesprávnosť vyúčtovania zistil.

9. Za deň reklamačného konania sa považuje deň, keď Užívateľ uplatnil reklamáciu u Poskytovateľa, t.j. deň, keď písomná reklamácia je doručená Poskytovateľovi v súlade s bodom 6 tohto článku. V prípade, ak uplatnená reklamácia neobsahuje všetky požadované údaje podľa bodu 4 tohto článku, reklamačné konanie začína až dňom doručenia všetkých požadovaných údajov. Ak užívateľ ani na výzvu Poskytovateľa nedoplní chýbajúce údaje, reklamácia bude považovaná za neopodstatnenú.

ČLÁNOK IV – VYBAVENIE REKLAMÁCIE

1. Pri osobnom uplatnení reklamácie vydá zamestnanec Poskytovateľa Užívateľovi prijímací protokol, ktorý je potvrdením o prijatí (uplatnení) reklamácie.

- 4 -

2. Pri uplatnení reklamácie poštou alebo prostredníctvom e-mailu doručí Poskytovateľ Užívateľovi potvrdenie o prijatí reklamácie na ním uvedenú kontaktnú adresu, prípadne e-mailovú adresu, ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie, potvrdenie o uplatnení reklamácie sa nemusí doručovať, ak Užívateľ má možnosť preukázať uplatnenie reklamácie iným spôsobom.

3. Poskytovateľ prešetrí uplatnenú reklamáciu bez zbytočného odkladu po jej uplatnení a rozhodne o spôsobe vybavenia reklamácie. Po určení spôsobu vybavenia reklamácie sa reklamácia vybaví ihneď, v odôvodnených prípadoch možno reklamáciu vybaviť aj neskôr, vybavenie reklamácie však nesmie trvať dlhšie ako 30 dní odo dňa jej uplatnenia.

4. Po uplynutí lehoty na vybavenie reklamácie uvedenej v bode 3 tohto článku má Užívateľ právo od zmluvy odstúpiť alebo právo na výmenu

služby za inú.

5. O vybavení reklamácie vydá Poskytovateľ Užívateľovi výstupný

 protokol / čo je ukončenie Reklamačného procesu najneskôr 30 dní odo dňa uplatnenia reklamácie, ktorý je potvrdením o vybavení reklamácie. Spolu s odovzdaním výstupného protokolu predávajúci splní aj svoju povinnosť, ktorá mu z reklamácie vyplýva.

6. O vybavení reklamácie informuje Poskytovateľ Užívateľa zaslaním e-mailovej správy spolu s výstupným a príp. aj prijímacím protokolom na e-mailovú adresu Užívateľa, v prípade, ak Užívateľ požiadal o zaslanie informácie o vybavení reklamácie prostredníctvom e-mailu. Ak Užívateľ požiada o zaslanie informácie poštou, Poskytovateľ zašle výstupný a príp. aj prijímací protokol na kontaktnú adresu Užívateľa uvedenú v reklamácii.

7. Poskytovateľ je povinný viesť evidenciu o reklamáciách a predložiť ju na požiadanie orgánu dozoru reklamácii. Musí obsahovať údaje o dátume uplatnenia reklamácie, dátume a spôsobe vybavenia reklamácie a poradové číslo dokladu o uplatnení reklamácie.

ČLÁNOK V – SPÔSOBY VYBAVENIA REKLAMÁCIE

1. Ak sa na poskytovanej službe vyskytne vada, ktorú možno odstrániť, má Užívateľ právo na jej bezplatné, včasné a riadne odstránenie. Poskytovateľ je povinný vadu bez zbytočného odkladu odstrániť. **O spôsobe odstránenia vady rozhoduje Poskytovateľ**.

- 5 –

2. Užívateľ má právo odstúpiť od uzavretej zmluvy:

* ak ponúkaná služba vykazuje vadu, ktorú nemožno odstrániť a ktorá bráni tomu, aby sa služba mohla riadne využívať ako služba bez vady,
* ide síce o odstrániteľné vady, avšak Užívateľ nemôže pre opätovné vyskytnutie sa vady službu riadne využívať, za opätovné vyskytnutie sa vady sa považuje stav, ak sa rovnaká vada vyskytne tretíkrát po jej najmenej dvoch predchádzajúcich odstráneniach,
* ide síce o odstrániteľné vady, avšak Užívateľ nemôže pre väčší počet vád službu riadne využívať, za väčší počet vád sa považujú súčasne najmenej tri rôzne odstrániteľné vady, ktoré bránia riadnemu využívaniu služby,
* Poskytovateľ nevybaví reklamáciu v 30-dňovej lehote (v tomto prípade sa má za to, že ide o neodstrániteľnú vadu).

3. V prípadoch uvedených v bode 2 tohto článku sa môže Poskytovateľ s Užívateľom dohodnúť o vybavení reklamácie výmenou reklamovanej služby za inú.

4. Ak sa ponúkanej službe objavia iné neodstrániteľné vady, má Užívateľ právo na primeranú zľavu z ceny služby.

5. Pri vybavovaní reklamácie poskytnutím zľavy z účtovanej (fakturovanej) ceny sa prihliadne na charakter vady, dobu jej trvania a možnosť ďalšieho využívania služby. O výške poskytovanej zľavy rozhoduje konateľ Poskytovateľa.

1. Poskytovateľ vybaví reklamáciu a ukončí reklamačné konanie jedným z nasledovných spôsobov:
* odstránením vady poskytovanej služby,
* výmenou služby za inú po predchádzajúcej dohode s Užívateľom,
* vrátením ceny zaplatenej za poskytovanú službu (pri odstúpení od zmluvy),
* vyplatením primeranej zľavy z ceny poskytovanej služby,
* odôvodneným zamietnutím reklamácie.

7. V prípade uznania reklamácie týkajúcej sa správnosti vyúčtovanej sumy, Poskytovateľ zaúčtuje oprávnene reklamovanú cenu za službu, tovar v najbližšom zúčtovacom období, prípadne obdobiach až do vrátenia celej oprávnene reklamovanej ceny, prípadne dohodne s kupujúcim Užívateľom predĺženie predplateného obdobia poskytovania Služby. Pokiaľ bola cena účtovaná(fakturovaná) za jednorazovo poskytnutú službu, suma vo výške oprávnene reklamovanej ceny sa kupujúcemu Užívateľovi vráti.

- 6 -

ČLÁNOK VI – ZÁVEREČNÉ USTANOVENIA

1. Tento reklamačný poriadok nadobúda platnosť a účinnosť dňom **01.01.2016.**

2. Poskytovateľ si vyhradzuje právo na zmeny a doplnenie tohto reklamačného poriadku bez predchádzajúceho upozornenia.

3. Dohľad nad dodržiavaním povinností zo strany Poskytovateľa služieb vo veciach ochrany spotrebiteľa v zmysle platnej právnej úpravy vykonáva Slovenská obchodná inšpekcia – Ústredný inšpektorát Slovenskej obchodnej inšpekcie, adresa: poštovný priečinok 29, Prievozská 32,

827 99 Bratislava a jej podriadené miestne príslušné Inšpektoráty.

V Myjave, dňa 01. 01. 2016

 Iveta Juríková

 Konateľka spoločnosti

- 7 -

**ALTERNATÍVNE RIEŠENIE SPOROV (ARS)**

 Spotrebiteľ má právo obrátiť sa na predávajúceho so žiadosťou o nápravu, ak nie je spokojný so spôsobom, ktorým predávajúci vybavil jeho reklamáciu, alebo ak sa domnieva, že predávajúci porušil jeho práva.

 Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z.

 ARS subjektami sú orgány a oprávnené právnické osoby podľa §3 zákona 391/2015 Z.z.

 Návrh môže spotrebiteľ podať spôsobom určeným podľa §12 Zákona 391/2015 Z.z.

 Alternatívne riešenie sporov môže využiť len spotrebiteľ – fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej podnikateľskej činnosti, zamestnania alebo povolania.

 Alternatívne riešenie sporov sa týka len sporu medzi spotrebiteľom a predávajúcim, vyplývajúceho zo spotrebiteľskej zmluvy alebo súvisiaceho so spotrebiteľskou zmluvou.

 Alternatívne riešenie sporov sa netýka sporov, kde hodnota sporu neprevyšuje sumu 20 EUR.

 Subjekt ARS môže od spotrebiteľa požadovať úhradu poplatku za začatie alternatívneho riešenia sporu maximálne do výšky 5 EUR s DPH.

V Myjave, dňa 01.02.2016

 Iveta Juríková

 Konateľka spoločnosti